**ApstiprinĀTS**

ar SIA „Veselības centrs Ilūkste”

Iepirkuma komisijas

**09.03.2018. sēdes, protokols Nr.1**

IEPIRKUMA NOLIKUMS

**„Malkas iegāde 2018./2019.g. SIA “Veselības centrs Ilūkste” vajadzībām”**

**(Iepirkums tiek veikts PUBLISKO IEPIRKUMU LIKUMA 9.PANTa kārtībā)**

**Iepirkuma identifikācijas nr. „sia vci2018/1”**

**pASŪTĪTĀJS: SIA „Veselības centrs Ilūkste””**

Ilūkste

2018

**SATURS**

|  |  |
| --- | --- |
|  | Lpp. |
| Nolikumā lietotie termini | 3 |
| 1. Vispārīgā informācija | 4-6 |
| 2. Informācija par iepirkuma priekšmetu | 6-7 |
| 3. Prasības pretendentam un iesniegtajam piedāvājumam. Iesniedzamie dokumenti | 7-10 |
| 4. Apakšuzņēmēji | 10 |
| 5. Vērtēšana – pretendentu atlase un piedāvājuma izvēle | 10-12 |
| 6. Lēmuma publicēšana, pretendentu informēšana par pieņemto lēmumu un līguma noslēgšana | 12-13 |
| 7. Iepirkuma komisijas tiesības un pienākumi | 13 |
| 8. Pretendenta tiesības un pienākumi | 13 |
| 9. Iepirkuma līgums | 14 |
| 10. Pielikumu saraksts | 14-17 |
|  |  |

**NOLIKUMĀ LIETOTIE TERMINI UN SAĪSINĀJUMI**

**Izpildītājs** – Iepirkuma procedūrā uzvarējušais Pretendents, ar kuru tiek slēgts iepirkuma līgums.

**Piegādātājs** - Fiziskā vai juridiskā persona, šādu personu apvienība jebkurā to kombinācijā, kas piegādā preci.

**Pretendents** - Pretendents ir piegādātājs, kurš ir iesniedzis piedāvājumu.

**TS** – Tehniskā specifikācija.

Ja pretendents ir personālsabiedrība, Nolikumā noteiktās prasības attiecas uz personālsabiedrību un visiem tās biedriem.

Ja pretendents ir personu grupa, Nolikumā noteiktās prasības attiecas uz visiem personu grupas dalībniekiem. Pretendentam ir jāiesniedz dokuments, kas apliecina, ka visi personu grupas dalībnieki ir solidāri atbildīgi par līguma izpildi; viens no dalībniekiem tik nozīmēts kā atbildīgais un pilnvarots uzņemties atbildību un saņemt norādījumus jebkura vai visu personu grupas dalībnieku vārdā, kā arī pretendentam ir jāiesniedz apliecinājums, ka personu grupā visi ietilpstošie partneri būs vienlīdz atbildīgi līguma realizācijas laikā, noslēdzot konsorcija līgumu, vai dibinot personālsabiedrību vai komercsabiedrību.

**PIL** – Publisko iepirkumu likums

1. **VISPĀRĪGA INFORMĀCIJA**
   1. **Pasūtītājs**

**SIA „Veselības centrs Ilūkste”**

Pasūtītāja rekvizīti:

Vienotais reģistrācijas Nr.41503014677

Adrese: Raiņa iela 35, Ilūkste, LV- 5447

Tālruņa Nr.: 65462455

E-pasta adrese: veseliba@ilukste.lv

Bankas konta Nr. LV54 HABA 0551 0331 8061 1;

LV75 HABA 0551 0343 7663 1

Iepirkumu veic saskaņā ar SIA „ Veselības centrs Ilūkste” valdes locekles Zanes Bucenieces - Zībergas 2018.gada 9.martarīkojumu Nr. 44p/01-12 izveidota iepirkuma komisija (turpmāk – iepirkuma komisija).

* 1. **Iepirkuma identifikācijas numurs**

Iepirkuma identifikācijas Nr. SIA VCI 2018/1

* 1. **Iepirkuma komisijas noteiktā kontaktpersona:**

Aldis Šedis

tālrunis 26521140

E-pasts: veseliba@ilukste.lv

Adrese: Raiņa iela 35, Ilūkste, Ilūkstes novads, LV- 5447.

**1.4. Iepirkuma metode**

1.4.1. Iepirkums veikts saskaņā ar Publisko iepirkumu likuma 9. pantu (Publisko iepirkumu likumu skatīt - <https://likumi.lv/doc.php?id=287760#p44&pd=1>).

1.4.2. Iepirkuma mērķis ir panākt atklātumu, Piegādātāju brīvu konkurenci, kā arī vienlīdzīgu un taisnīgu attieksmi pret tiem, nodrošinot Pasūtītāja līdzekļu efektīvu izmantošanu, maksimāli samazinot Pasūtītāja risku izvēloties saimnieciski visizdevīgāko piedāvājumu ar viszemāko cenu, kas atbilst iepirkuma Nolikumā (turpmāk tekstā – Nolikums) noteiktajām prasībām un Tehniskajai specifikācijai.

**1.5.Informācijas apmaiņa un papildu informācijas sniegšana**

1.5.1. Informācijas apmaiņa starp Pasūtītāju un iepirkuma komisiju, no vienas puses, un ieinteresētajiem Piegādātājiem un Pretendentiem, no otras puses, notiek rakstveidā - pa pastu un elektroniski. Pieprasījumi jāadresē iepirkuma “**Malkas iegāde 2018./2019.g. SIA “Veselības centrs Ilūkste” vajadzībām”** ident.Nr. **“SIA VCI 2018/1”** komisijai.

1.5.2. Ieinteresētajiem Piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par nolikumu. Šie pieprasījumi iesniedzami Raiņa ielā 35, Ilūkstē, Ilūkstes novadā, LV – 5447.

1.5.3. Uz informācijas pieprasījumiem un jautājumiem obligāti jābūt norādei: Iepirkuma  **“Malkas iegāde 2018./2019.g. SIA “Veselības centrs Ilūkste” vajadzībām”,** ident.Nr. **„SIA VCI 2018/1”.**

1.5.4. Pasūtītājs ir tiesīgs sniegt papildus informāciju par nolikumu.

1.5.5. Tiek uzskatīts, ka Piegādātājs ir saņēmis papildus informāciju par Nolikumu, ja Pasūtītājs to ievietojis Ilūkstes novada pašvaldības mājas lapā [*www.ilukste.lv*](http://www.ilukste.lv/)sadaļā „iepirkumi” SIA VC Ilūkste.

**1.6. Iespējas saņemt nolikumu un iepazīties ar to**

1.6.1. Ar nolikumu līdz 1.7.1. punktā minētā piedāvājuma iesniegšanas termiņa beigām var iepazīties Ilūkstes novada pašvaldības mājas lapā [*www.ilukste.lv*](http://www.ilukste.lv/)sadaļā „Iepirkumi”, SIA VC Ilūkste.

1.6.2. Ieinteresētajiem piegādātājiem ir pienākums sekot līdzi nolikumā publicētajai un/vai aktualizētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

**1.7. Piedāvājuma iesniegšanas vieta, datums, laiks un kārtība.**

1.7.1. Piedāvājums jāiesniedz Pasūtītājam darba dienās no plkst.08:00 līdz plkst.16:30, bet ne vēlāk kā līdz **20.03.2018.** plkst. 11:00. (202.kab.).

1.7.2. Pretendents atbilstoši 1.11. punktā noteiktajām prasībām noformētu piedāvājumu iesniedz personīgi vai nosūta pa pastu uz adresi SIA „Veselības centrs Ilūkste”, Raiņa iela 35, Ilūkste, Ilūkstes novads, LV-5447. Pasta sūtījumam jābūt nogādātam šajā nolikumā 1.7.1 punktā norādītajā adresē līdz minētajam termiņam.

1.7.3. Pasūtītāja pārstāvis piedāvājumu neatvērtu atdod vai nosūta tā iesniedzējam, ja piedāvājums tiek iesniegts pēc 1.7.1 punktā norādītā piedāvājuma iesniegšanas termiņa beigām.

1.7.4. Saņemot piedāvājumu, Pasūtītāja pārstāvis to reģistrē, norādot piedāvājuma reģistrācijas numuru, Pretendenta nosaukumu, saņemšanas datumu un laiku, ko Pretendenta pārstāvis apliecina ar savu parakstu. Piedāvājumi tiek glabāti neatvērti līdz piedāvājumu iesniegšanas termiņa beigām.

*\*Piedāvājuma pieņemšanas fakts nekalpo par pierādījumu, ka iesniegtais piedāvājums atbilst visām 1.11.1. un 1.11.2.  punktā minētajām prasībām.*

**1.8. Piedāvājuma atvēršanas vieta, datums, laiks un kārtība.**

1.8.1. Piedāvājumu atvēršanas sanāksme notiks SIA „Veselības centrs Ilūkste”, Raiņa iela 35, Ilūkstē, Ilūkstes novads, LV – 5447.

1.8.2. Piedāvājumu atvēršana ir slēgta.

**Piedāvājuma derīguma termiņš.**

* Piedāvājuma derīguma termiņš nav noteikts.

**Piedāvājuma nodrošinājums**

* Piedāvājuma nodrošinājums nav paredzēts.

**1.11. Piedāvājuma noformējuma prasības.**

1.11.1. Piedāvājums jāievieto slēgtā, aizzīmogotā aploksnē vai cita veida necaurspīdīgā iepakojumā (kastē vai tml.) tā, lai tajos iekļautā informācija nebūtu redzama un pieejama līdz piedāvājumu atvēršanas brīdim.

1.11.2. Uz aploksnes (iepakojuma) jānorāda:

1.11.2.1. Pretendenta nosaukums un adrese;

1.11.2.2. Pasūtītāja nosaukumus un adrese;

1.11.2.3. Norāde iepirkumam “**Malkas iegāde 2018./2019.g. SIA “Veselības centrs Ilūkste” vajadzībām”,** identifikācijas Nr**. „SIA VCI 2018/1 ”**

1.11.2.4. Norāde „Neatvērt pirms piedāvājumu atvēršanas sanāksmes”.

1.11.3. Pretendenti sedz visas izmaksas, kas saistītas ar viņu piedāvājuma sagatavošanu un iesniegšanu Pasūtītājam.

1.11.4. Piedāvājums jāsagatavo latviešu valodā. Ja kāds dokuments vai citi piedāvājumā iekļautie informācijas materiāli ir svešvalodā, tam jāpievieno Pretendenta vadītāja vai pilnvarotas personas (pievienojama pilnvaras kopija) apstiprināts tulkojums latviešu valodā.

1.11.5. Pretendents piedāvājuma variantus neiesniedz..

1.11.6. Piedāvājumā jāietver:

1.11.6.1. **Pieteikums par piedalīšanos iepirkumā**, kas sagatavots atbilstoši 1. pielikumā norādītajai formai;

1.11.6.2. **Pretendenta atlases dokumenti** (atbilstoši nolikuma 3.5. punktam);

1.11.6.3. Pretendenta vadītāja vai pilnvarotās personas parakstīts **Tehniskais un Finanšu piedāvājums** (atbilstoši nolikuma 3.6. punktam);

1.11.6.4. Ja pieteikumu, Tehnisko un Finanšu piedāvājumu vai cituspiedāvājumā ietvertos dokumentus paraksta pilnvarota persona, **pilnvaras kopija;**

1.11.7. Pretendents piedāvājumu iesniedz **2 (divos)** eksemplāros:

1. eksemplārs - oriģināleksemplārs ar norādi ORIĢINĀLS,

2.eksemplārs - kopija ar norādi KOPIJA.

1.11.8. Piedāvājumi, kas iesniegti līdz Piedāvājumu iesniegšanas termiņa beigām, netiek atdoti atpakaļ un tiek glabāti atbilstoši Publisko iepirkumu likuma prasībām.

1.11.9. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp oriģinālu un kopiju, noteicošais būs oriģināls. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

1.11.10. Pretendentam iesniedzot dokumentu kopijas, katra dokumenta kopija jāapliecina normatīvajos aktos noteiktajā kārtībā;

1.11.11. Katram piedāvājuma eksemplāram (gan oriģinālam, gan katrai kopijai) jābūt:

- caurauklotam (cauršūtam), tā, lai nebūtu iespējams nomainīt lapas;

- uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, kurā norādīts cauršūto lapu skaits, ko ar savu parakstu un Pretendenta zīmoga nospiedumu (ja tāds paredzēts) apliecina Pretendenta vadītājs vai tā pilnvarotā persona;

- ar secīgi numurētām lapām;

- ar pievienotu satura rādītāju.

1. **INFORMĀCIJA PAR IEPIRKUMA PRIEKŠMETU**

**2.1. Iepirkuma priekšmeta apraksts.**

* + 1. Iepirkuma priekšmets ir **“Malkas iegāde 2018./2019.g. SIA “Veselības centrs Ilūkste” vajadzībām”** , atbilstoši Tehniskajai specifikācijai (3.pielikums).
    2. CPV kods – 03413000-8

**2.2. Tehniskās specifikācijas.**

Tehniskās specifikācijas - nolikuma 3. pielikums.

**2.3. Līguma izpildes vieta un laiks.**

2.3.1. Līguma izpildes vieta:

- SIA „Veselības centrs Ilūkste”, Raiņa iela 35, Ilūkste, Ilūkstes novads, LV – 5447. - SIA „Veselības centrs Ilūkste”, Sporta iela 20, Subate, Ilūkstes novads, LV-5471.

2.3.2. Līguma izpildes laiks - 12 mēneši

**2.4. Piedāvājuma variantu iesniegšana.**

Pretendents nevar iesniegt vairākus piedāvājuma variantus.

1. **PRASĪBAS PRETENDENTAM UN IESNIEGTAJAM PIEDĀVĀJUMAM.**

**IESNIEDZAMIE DOKUMENTI**

* 1. **Pretendentu izslēgšanas nosacījumi no dalības iepirkumā**

3.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība, vai pretendents tiek likvidēts.

3.1.2. Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;

3.1.3. Iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai esperts ir saistīts ar pretendentu PIL 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

3.1.4. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi 3.1.1. - 3.1.3. punktu nosacījumi.

**3.2. Prasības attiecībā uz Pretendenta iespējām veikt profesionālo darbību**

3.2.1. Pretendents- personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents Darbiem plāno piesaistīt apakšuzņēmējus) normatīvajos tiesību aktos noteiktajā kārtībā ir reģistrēti Komercreģistrā vai līdzvērtīgā reģistrā ārvalstīs.

**3.3. Pretendenta saimnieciskajam un finansiālajam stāvoklim noteiktās prasības**

3.3.1. Pretendenta vidējais finanšu apgrozījuma apjoms iepriekšējos divos noslēgtajos finanšu gados (2015. – 2016.) ir vismaz vienāds (nav zemāks) par piedāvāto līgumcenu.

3.3.2. Gadījumā, ja Pretendents darba tirgū darbojas īsāku laika posmu nekā trīs gadus un spēj apliecināt pietiekamu finansiālu kapacitāti, proti, tā vidējais finanšu apgrozījums nostrādātajā periodā ir vismaz vienāds (nav zemāks) par piedāvāto līgumcenu, uzskatāms par atbilstošu pasūtītāja izvirzītajām prasībām.

**3.4. Pretendenta tehniskajām un profesionālajām spējām noteiktās prasības**

3.4.1. Pretendenta rīcībā ir nepieciešamais tehniskais aprīkojums kurināmā piegādei.

3.4.2. Pretendents Darbu veikšanai var piesaistīt apakšuzņēmējus un balstīties uz apakšuzņēmēju un citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

3.4.3. Ja Pretendents līguma izpildē paredz iesaistīt apakšuzņēmējus, Pretendents iesniedz apakšuzņēmēja amatpersonas ar paraksta tiesībām parakstītu apliecinājumu (apliecinājums vai vienošanās) par to, ka apakšuzņēmējs piekrīt sadarbībai. Gadījumā, ja Pasūtītājs izvēlēsies Pretendenta piedāvājumu iepirkuma līguma slēgšanai, un kurā nepārprotami norādītas apakšuzņēmēja uzņemtās saistības attiecībā uz dalību līguma izpildē un tā daļa (procentos), Pretendents ir atbildīgs par līguma izpildi kopumā neatkarīgi no apakšuzņēmējiem nodotās darba daļas lieluma.

**3.5. Pretendentu atlases dokumenti – informācija, kas nepieciešama, lai novērtētu Pretendentu**

3.5.1. Pasūtītājs ir tiesīgs iegūt informāciju Latvijas Republikas Uzņēmumu reģistra datu bāzē, lai pārbaudītu vai pretendents ir reģistrēts Komercreģistrā likumā noteiktajā kārtībā.

Ārzemēs reģistrēts pretendents iesniedz ne agrāk kā sešus mēnešus pirms iesniegšanas dienas izsniegtu:

3.5.1.1.attiecīgās ārvalsts kompetentās institūcijas dokumentu (tulkotu un apliecinātu dokumenta kopiju), kas apliecina, ka Pretendents ir reģistrēts normatīvajos aktos noteiktajā kārtībā, vai pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina pretendenta reģistrācijas faktu (ja kompetentās institūcijas izziņas netiek izdotas);

3.5.1.2. attiecīgās ārvalsts kompetentās institūcijas dokumentu (tulkotu un apliecinātu dokumenta kopiju), kas apliecina pretendenta likumiskā pārstāvja (vadītāja, direktora) paraksta tiesības. Ja pieteikumu paraksta pilnvarotā persona – papildus pievieno pilnvaru (kopiju).

3.5.2. Pretendenta parakstīts apliecinājums (oriģināls) par tā finanšu apgrozījumu pēdējos divos noslēgtajos finanšu pārskata gados (2015.- 2016.) un gada bilances sastāvdaļa: **peļņas vai zaudējumu aprēķins** par iepriekš minēto periodu (kopijas) vai **gada ienākumu deklarācijas D3** pielikums „ienākumi no saimnieciskās darbības”.

3.5.3. Pretendenta rīcībā esošā tehniskā aprīkojuma apraksts.

3.5.4. Apliecinājums par līguma izpildi saskaņā ar Nolikuma 2.3.2 punktu.

3.5.5. Ja piedāvājumu iesniedz personu apvienība, parakstīts dokuments (līgums, vienošanās), kurš apliecina personu apvienības pilnvarojumu iesniegt piedāvājumu, norāda personu, kas pārstāv personu apvienību iepirkumā un apliecina katra dalībnieka uzņemtās saistības attiecībā uz dalību līguma izpildē, noslēdzot konsorcija līgumu vai dibinot personālsabiedrību, vai komercsabiedrību.

3.5.6. Pretendents, kas balstās uz citas personas iespējām, lai apliecinātu, ka Pretendenta kvalifikācija atbilst paziņojumā par līgumu vai iepirkuma nolikumā noteiktajām prasībām, iesniedz apliecinājumu vai vienošanos par nepieciešamo resursu nodošanu Pretendenta rīcībā.

3.5.7. Ja Pretendents ir personālsabiedrība, papildus jāiesniedz Sabiedrības līguma apliecināta kopija, kurā norādīts kādas personas ir apvienojušas personālsabiedrībā, kā arī katras personas uzņemto saistību apjoma un atbildības sadalījums.

**3.6. Prasības Finanšu un Tehniskajam piedāvājumam**

3.6.1. Finanšu un tehniskais piedāvājums jāsagatavo atbilstoši tehniskajai specifikācijai (3.pielikums) un nolikuma 2.pielikumā norādītajai formai.

3.6.2. Finanšu un tehniskajam piedāvājumam jābūt Pretendenta vadītāja vai pilnvarotās personas parakstītam.

**4.APAKŠUZŅĒMĒJI**

4.1. Līguma izpildē Pretendents var iesaistīt apakšuzņēmējus.

4.2. Ja līguma izpildē paredzams iesaistīt apakšuzņēmējus, Pretendents iepirkuma piedāvājumā norāda tos apakšuzņēmējus, kuru sniedzamo pakalpojumu vērtība ir 10 % no kopējās līguma summas vai lielāka un papildus iesniedz šādu informāciju:

4.2.1. Apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz šā iepirkuma realizāciju un piedalīšanos līguma izpildē;

4.2.2. Informācija par to, kādu iepirkuma līguma daļu (procentos) realizēs apakšuzņēmējs.

4.2.3. Pretendents apakšuzņēmēju nomaiņu rakstveidā saskaņo ar pasūtītāju.

4.2.4. Nomainītajiem apakšuzņēmējiem jāatbilst iepirkuma dokumentos izvirzītajām prasībām, kas attiecas uz apakšuzņēmējiem, to kvalifikāciju un izslēgšanas nosacījumiem.

4.2.5. Pasūtītājs pieņem lēmumu par apakšuzņēmēju nomaiņu ne vēlāk kā piecu darbdienu laikā.

**5.VĒRTĒŠANA – PRETENDENTU ATLASE UN PIEDĀVĀJUMA IZVĒLE**

**5.1.Vērtēšana**

5.1.1. Piedāvājumu noformējuma pārbaudi, Pretendentu atlasi (atbilstoši izslēgšanas nosacījumiem un noteiktajām kvalifikācijas prasībām – nolikuma 3.1. – 3.4. punkts), tehnisko piedāvājumu un finanšu atbilstības pārbaudi un piedāvājuma izvēli saskaņā ar izraudzīto piedāvājuma izvēles kritēriju – **pasūtītāja prasībām (saskaņā ar nolikumu) atbilstošs saimnieciski visizdevīgākais piedāvājums ar zemāko cenu** (turpmāk tekstā – Piedāvājumu vērtēšanu) iepirkuma komisija veic slēgtā sēdē par visu iepirkuma priekšmetu kopā.

5.1.2. Piedāvājumu vērtēšanu iepirkuma komisija veic šādos 4 (četros) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:

**1. posms – Piedāvājumu noformējuma pārbaude**

Iepirkuma komisija pārbauda, vai piedāvājums sagatavots un noformēts atbilstoši nolikuma 1.11. punktā norādītajām prasībām.

**2. posms – Pretendentu atlase**

Iepirkuma komisija atbilstoši savai kompetencei un, ņemot vērā iesniegtos pretendentu atlases dokumentus, novērtē, vai Pretendenti atbilst nolikuma 3.1. – 3.5. punktā norādītajām prasībām.

**3. posms – Tehniskā un finanšu piedāvājumu atbilstības pārbaude**

Iepirkuma komisija novērtē, vai Tehniskais piedāvājums un Finanšu piedāvājums atbilst nolikuma 3.6. punktā un nolikuma 3.  pielikumā „Tehniskā specifikācija” norādītajām prasībām.

**4. posms – Piedāvājuma izvēle**

Piedāvājuma izvēli iepirkuma komisija veic par visu iepirkuma priekšmetu kopā. Iepirkuma komisija pārbauda, vai finanšu piedāvājumā nav aritmētiskās kļūdas un labo tās (nolikuma 5.2. punkts „Aritmētiskās kļūdas labošana”);

Iepirkuma komisija pārbauda, vai piedāvājums nav nepamatoti lēts (nolikuma 5.3. punkts „Nepamatoti lēta piedāvājuma noteikšana”);

Iepirkuma komisija nosaka **saimnieciski visizdevīgāko piedāvājumu, kura kritērijs zemākā cena** un Pretendentu, kura piedāvājums, salīdzinot un izvērtējot iesniegtos piedāvājumus, noteikts kā nolikuma prasībām atbilstošs saimnieciski visizdevīgākais piedāvājums ar zemāko cenu, tiek atzīts par uzvarētāju iepirkumā.

5.1.3. Gadījumā, ja:

- piedāvājumu izvērtēšanas laikā Pretendents savu piedāvājumu atsauc vai maina vai

- pretendents ir iesniedzis nepatiesu informāciju vai vispār nav iesniedzis pieprasīto informāciju vai

- piedāvājums neatbilst kādai nolikumā noteiktajai prasībai vai

- pretendents nepiekrīt iepirkuma komisijas izlabotajai aritmētiskajai kļūdai vai

- piedāvājums tiek atzīts par nepamatoti lētu,

iepirkuma komisija turpmāk šo piedāvājumu neizskata un attiecīgo Pretendentu izslēdz no turpmākās dalības iepirkumā.

**5.2. Aritmētiskās kļūdas labošana**

5.2.1. Piedāvājumu izvēles laikā iepirkuma komisija pārbauda, vai piedāvājumā nav aritmētiskās kļūdas (kļūda, kura ir pieļauta vienīgi aritmētisku jeb matemātisku darbību rezultātā).

5.2.2. Ja iepirkuma komisija piedāvājumā konstatē aritmētisko kļūdu, tā šo kļūdu izlabo.

5.2.3. Par kļūdu labojumu un laboto piedāvājuma summu (piedāvāto līgumcenu) iepirkuma komisija paziņo Pretendentam, kura pieļautā kļūda labota.

5.2.4. Turpmākajā piedāvājumu vērtēšanā iepirkuma komisija ņem vērā tikai šajā sadaļā noteiktajā kārtībā veiktos labojumus un laboto piedāvājuma summu.

**5.3. Nepamatoti lēta piedāvājuma noteikšana**

5.3.1. Ja iepirkuma komisija konstatē, ka konkrētais piedāvājums varētu būt nepamatoti lēts, iepirkuma komisija pirms šā piedāvājuma noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem, ievērojot Publisko iepirkumu likumā noteikto kārtību un paredzētās iespējas.

5.3.2. Ja izvērtējot Pretendenta sniegto skaidrojumu, iepirkuma komisija konstatē, ka Pretendents nevar pierādīt, ka tam ir pieejami būtiski piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un turpmāk to neizskata.

**5.4. Maksātnespējas un nodokļu parādu pārbaudes kārtība**

5.4.1. Nolikuma 3.1.1. un 3.1.2. minēto apstākļu esamību Pasūtītājs pārbauda tikai attiecībā uz Pretendentu, kuram būtu piešķiramas līguma slēgšanas tiesības . Lai pārbaudītu, vai Pretendents nav izslēdzams no dalības iepirkumā šā Nolikuma 3.1.1.- 3.1.4. punktos minēto apstākļu dēļ, pasūtītājs:

5.4.1.1. attiecībā uz Pretendentu (Latvijā reģistrētu vai pastāvīgi dzīvojošu ) un 3.1.4.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par šā Nolikuma 3.1.1. punktā minētajiem faktiem- no Uzņēmumu reģistra,

b) par šā Nolikuma 3.1.2. minēto faktu- no Valsts ieņēmumu dienesta un Latvijas pašvaldībām. Pasūtītājs attiecīgo informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot Pretendenta un 3.1.4.punktā minēto personu piekrišanu;

5.4.1.2. attiecībā uz ārvalstī reģistrētu vai pastāvīgi dzīvojošu Pretendentu un 3.1.4.punktā minēto personu pieprasa, lai tas iesniedz attiecīgās kompetentās institūcijas izziņu, kas apliecina, ka uz to un 3.1.4.punktā minēto personu neattiecas Nolikuma 3.1.1.-3.1.4.punktos noteiktie izslēgšanas gadījumi. Termiņu izziņu iesniegšanai Pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.

5.4.2. Atkarībā no pārbaudes rezultātiem pasūtītājs:

5.4.2.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju ,pretendentam un 3.1.4.punktā minētajai personai nav nodokļu parādu,tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 eiro;

5.4.2.2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju, tam un 3.1.4.punktā minētajai personai piedāvājumu iesniegšanas termiņa pēdējā dienā, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 eiro, un nosaka termiņu- 10 dienas pēc informācijas izsniegšanas vai nosūtīšanas dienas- apliecinājuma iesniegšanai, ka tam un 3.1.4.punktā minētajai personai piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 eiro. Ja noteiktajā termiņā apliecinājums nav iesniegts, pasūtītājs pretendentu izslēdz no dalības iepirkumā.

5.4.3.Pretendents, lai apliecinātu, ka tam un 3.1.4.punktā minētajai personai nebija nodokļu parādu tajā skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 eiro 5.4.2.2.punktā noteiktajā termiņā iesniedz:

5.4.3.1. attiecīgās personas vai tā pārstāvja apliecinātu izdruku no Valsts ieņēmuma dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu;

5.4.3.2. pašvaldības izdotu izziņu par to, ka attiecīgajai personai nebija nekustamā īpašuma nodokļu parādu;

5.4.3.3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu,- kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesamību.

5.4.4. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas Nolikuma 3.1.1.-3.1.4.punktos minētie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas noteiktie izslēgšanas gadījumi, minētos dokumentus var aizstāt ar zvērestu, vai, ja zvēresta došanu attiecīgās valsts normatīvie akti neparedz,- ar paša pretendenta vai 3.1.4.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

5.4.5. Izziņas un citus dokumentus, ko izsniedz Latvijas kompetentās institūcijas, atzīst, ja tās izdotas ne agrāk kā 1 mēnesi pirms iesniegšanas dienas, ārvalstu - ne agrāk kā 6 mēnešus pirms iesniegšanas dienas.

**6. LĒMUMA PUBLICĒŠANA, PRETENDENTU INFORMĒŠANA PAR PIEŅEMTO LĒMUMU UN LĪGUMA SLĒGŠANA**

**6.1. Lēmuma pieņemšana**

Iepirkuma komisija saskaņā ar nolikumā noteikto kārtību nosaka **saimnieciski visizdevīgāko piedāvājumu ar zemāko cenu**un pieņem lēmumu par iepirkuma līguma slēgšanu ar Pretendentu, kura piedāvājums, ir atzīts par nolikuma prasībām atbilstošu **saimnieciski visizdevīgāko piedāvājumu ar zemāko cenu.**

**6.2. Lēmuma publicēšana**

Iepirkuma komisija ne vēlāk kā 10 (desmit) darba dienu laikā pēc tam, kad noslēgts līgums, publicē informatīvo paziņojumu par iepirkuma rezultātiem Iepirkumu uzraudzības biroja publikāciju vadības sistēmā.

**6.3. Pretendentu informēšana**

6.3.1.Iepirkuma komisija 3 (trīs) darbdienu laikā pēc lēmuma pieņemšanas pa faksu vai elektroniski informē visus Pretendentus par pieņemto lēmumu attiecībā par iepirkumā izraudzīto Pretendentu, kā arī savā mājas lapā internetā nodrošina brīvu un tiešu elektronisku pieeju minētajam lēmumam.

**6.4. Iepirkuma līguma slēgšana**

6.4.1. Pasūtītājs noslēdz iepirkuma līgumu ar iepirkuma komisijas izraudzīto piegādātāju, kas iesniedzis pasūtītāja prasībām atbilstošu **saimnieciski visizdevīgāko piedāvājumu ar viszemāko cenu.**

6.4.2. Ja izraudzītais Pretendents atsakās slēgt iepirkuma līgumu ar Pasūtītāju, iepirkuma komisija pieņem lēmumu slēgt līgumu ar nākamo pretendentu, kurš piedāvājis piedāvājumu par viszemāko cenu. Pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja pieņemts lēmums slēgt līgumu ar nākamo pretendentu, kurš piedāvājis piedāvājumu par viszemāko cenu, bet tas atsakās līgumu slēgt, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.

**7. IEPIRKUMA KOMISIJAS TIESĪBAS UN PIENĀKUMI**

7.1. Piedāvājumu izvērtēšanā iepirkuma komisijai ir tiesības pieaicināt ekspertus.

7.2. Iepirkuma komisijai ir tiesības pieprasīt, lai Pretendents rakstiski precizē vai izskaidro informāciju par savu piedāvājumu (tiktāl, lai netiktu mainīts piedāvājums un tajā ietvertā informācija pēc būtības).

7.3. Iepirkuma komisijai ir tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.

7.4. Iepirkuma komisijai ir tiesības pārtraukt iepirkumu bez līguma noslēgšanas, ja tai ir objektīvs pamatojums.

7.5. Iepirkuma komisijas pienākums ir triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām, pēc laikus iesniegta ieinteresētā piegādātāja rakstiska pieprasījuma sniegt papildu informāciju par nolikumu.

7.6. Iepirkuma komisijas pienākums ir izskatīt Pretendentu piedāvājumus, novērtēt to atbilstību nolikuma prasībām.

7.7. Iepirkuma komisijas pienākums ir rakstiski informēt visus Pretendentus par iepirkumā izraudzīto pretendentu 3 ( trīs) darbdienu laikā pēc lēmuma pieņemšanas, kā arī savā mājas lapā internetā nodrošināt brīvu un tiešu elektronisku pieeju minētajam lēmumam, papildus norādot visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības.

**8. PRETENDENTA TIESĪBAS UN PIENĀKUMI**

8.1. Pretendentam, iesniedzot piedāvājumu, ir pienākums ievērot visus nolikumā minētos nosacījumus.

8.2. Pretendentam ir pienākums lūgumus pēc jebkāda veida paskaidrojumiem iesniegt Pasūtītājam rakstveidā un laikus, lai iepirkuma komisija savlaicīgi sagatavotu atbildi.

8.3. Pretendentam ir pienākums rakstveidā, iepirkuma komisijas noteiktajā termiņā sniegt papildu informāciju vai paskaidrojumus par piedāvājumu, ja iepirkuma komisija to pieprasa.

8.4. Pretendentam, iesniedzot piedāvājumu, ir tiesības pieprasīt apliecinājumu tam, ka piedāvājums saņemts.

8.5. Pretendentam ir tiesības pieprasīt Pasūtītājam lēmumu, kurā noteikts uzvarētājs, papildus norādot visus norādītos pretendentus un to noraidīšanas iemeslus, visu pretendentu piedāvātās līgumcenas un par uzvarētāja noteiktā pretendenta salīdzinošās priekšrocības.

8.6. Pretendents, kas iesniedzis piedāvājumu iepirkumā, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs iepirkuma komisijas pieņemto lēmumu pārsūdzēt tiesā likumā noteiktajā kārtībā. Lēmuma pārsūdzēšana neaptur tā darbību.

**9. IEPIRKUMA LĪGUMS**

9.1. Pretendents, kura Piedāvājums atzīts par nolikuma prasībām atbilstošu saimnieciski visizdevīgāko piedāvājumu ar zemāko cenu, paraksta iepirkuma līgumu.

9.2. Iepirkuma līgums tiks izstrādāts, ievērojot nolikumā noteiktās prasības un uzvarētāja piedāvājumu.

9.3. Ja uzvarētājs neparaksta iepirkuma līgumu Pasūtītāja noteiktajā termiņā uzvarētāja vainas dēļ, Pasūtītājs to uzskata par atteikumu slēgt līgumu un ir tiesīgs pieņemt lēmumu slēgt iepirkuma līgumu ar pretendentu, kura piedāvājums ir nākamais nolikuma prasībām atbilstošs saimnieciski visizdevīgākais piedāvājums ar zemāko cenu.

9.4. Desmit darbdienu laikā, kad stājas spēkā attiecīgi iepirkuma līgums vai tā grozījumi, pasūtītājs savā pircēja profilā ievieto iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.

**10. PIELIKUMU SARAKSTS**

**Šim nolikumam ir pievienoti 3 pielikumi, kas ir tā neatņemamas sastāvdaļas:**

|  |
| --- |
| [1.] pielikums. Pieteikuma par piedalīšanos iepirkumā |
| [2.] pielikums. Finanšu piedāvājuma forma |
| [3.] pielikums. Tehniskā specifikācija |
|  |
|  |
|  |
|  |

**[1.] pielikums**

**Iepirkuma „Malkas iegāde 2018./2019.g. SIA “Veselības centrs Ilūkste” vajadzībām”**

identifikācijas Nr. **„SIA VCI 2018/1”**

nolikumam

**PIETEIKUMA PAR PIEDALĪŠANOS IEPIRKUMĀ FORMA**

**PIETEIKUMS**

**iepirkums**

**[„nosaukums”]**

**[Iepirkuma identifikācijas Nr.]**

Pretendents [pretendentanosaukums], reģ. Nr. [reģistrācijasnumurs], [adrese], tā [personas, kasparaksta, pilnvarojums, amats, vārds, uzvārds] personā, aršāpieteikumaiesniegšanu:

1. piesakāspiedalītiesiepirkumā [„nosaukums”, identifikācijasnumurs];

2. apņemasievērotiepirkumanolikumaprasības;

3. apņemas (ja Pasūtītājs izvēlējies šo piedāvājumu) slēgt līgumu un izpildīt visus līguma nosacījumus;

4. apliecina, ka visas sniegtāsziņasirpatiesas;

5. apliecina, ka nav tādu apstākļu, kuri liegtu pretendentam piedalīties iepirkumā, tajā skaitā uz pretendentu neattiecas Publisko iepirkumu likuma 9.panta astotajā daļā noteiktie izslēgšanas kritēriji;

6. apliecina, ka navtāduapstākļu, kuriliegtupretendentampiedalītiesiepirkumā;

7. apņemas (ja Pasūtītājsizvēlējiesšopiedāvājumu) veiktnolikumāparedzētodarbuizpildi par piedāvātolīgumcenu:

EUR [summa arcipariem un vārdiem] bez pievienotāsvērtībasnodokļa (PVN).

EUR  [summa arcipariem un vārdiem] arpievienotāsvērtībasnodokli (PVN).

Dati par pretendentu:

|  |
| --- |
| Nosaukums: |
| Adrese: |
| Reģistrācijas Nr.: |
| Tālrunis: |
| Fakss: |
| E-pasts: |
| Kontaktpersona: |
| Maksājumu rekvizīti |
| Banka, kods: |
| Konts: |

Pretendenta vadītāja paraksts:

(vārds, uzvārds)

z. v.

**[2.] pielikums**

**Iepirkuma „Malkas iegāde 2018./2019.g. SIA “Veselības centrs Ilūkste” vajadzībām”**

identifikācijas Nr.**„SIA VCI 2018/1”**

nolikumam

**FINANŠU UN TEHNISKĀ PIEDĀVĀJUMA FORMA**

**Finanšu un tehniskais piedāvājums**

**[„nosaukums”]**

**[Iepirkuma identifikācijas Nr.]**

Finanšu piedāvājumā piedāvātajā cenā iekļautas visas ar Tehniskajā specifikācijā noteikto prasību izpildi saistītās izmaksas atsevišķi izdalot PVN. Visas cenas jānorāda eiro.

|  |  |  |  |  |  |
| --- | --- | --- | --- | --- | --- |
| Nr. | Nosaukums | Mērvienība | Daudzums | Vienības izmaksas  (bez PVN) (EUR) | Kopā par visu apjomu  (bez PVN) (EUR) |
|  |  |  |  |  |  |
| *KOPĀ (bez PVN 21%)* | | | | |  |
| *PVN (21%)* | | | | |  |
| *KOPĀ (euroar PVN)* | | | | |  |

|  |  |  |  |
| --- | --- | --- | --- |
| Nosaukums | Cena bez PVN | PVN 21% | Cena ar PVN |
| **“Malkas iegāde 2018./2019.g. SIA “Veselības centrs Ilūkste” vajadzībām”** |  |  |  |

*Pretendenta vadītāja paraksts:\_\_\_\_*

*Vārds, uzvārds:\_\_\_\_*

*Amats:\_\_\_\_*

z. v.

**[3.] pielikums**

**Iepirkuma „Malkas iegāde 2018./2019.g. SIA “Veselības centrs Ilūkste” vajadzībām”**

identifikācijas Nr. **„SIA VCI 2018/1”**

nolikumam

**Tehniskā specifikācija**

**“Malkas iegāde 2018./2019.g. SIA “Veselības centrs Ilūkste” vajadzībām”**

**1.**700 m3 malkas iegādei (max apjoms)

1.2. Suga: egles, priede, alksnis, bērzs, apse, (skuju koku suga 15% no malkas daudzuma vienā piegādes reizē).

1.3. Malkas garums 1 m.

1.4. Malkas diametrs 10 – 25cm.

2. Minimālais malkas piegādes daudzums vienā reizē 20 m3

*Pretendenta vadītāja paraksts:\_\_\_\_*

*Vārds, uzvārds:\_\_\_\_*

*Amats:\_\_\_\_*

z. v.